Diari Oficial de la Generalitat Valenciana


Sumari del DOGV 1462, del 14-01-1991 (1991/819946)

RESOLUCIÓ del Conseller d'Obres Públiques, Urbanisme i Transports, de data 12 de novembre de 1990, per la qual s'aprova definitivament el Projecte de Modificació Puntual del Pla General d'Ordenació Urbana de la Vila Joiosa a la zona del Pati Fosc, promogut per l'esmentat Ajuntament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1462

Data del DOGV
:   14-01-1991

Secció del DOGV
:   ALTRES DISPOSICIONS

Número del document
:   1991/819946


Data del document
:   12-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de data 12 de novembre de 1990, per la qual s'aprova definitivament el Projecte de Modificació Puntual del Pla General d'Ordenació Urbana de la Vila Joiosa a la zona del Pati Fosc, promogut per l'esmentat Ajuntament.  
Vist el Projecte de Modificació Puntual del Pla General d'Ordenació Urbana a la zona del Pati Fosc, promogut per l'Ajuntament de la Vila Joiosa.  
Vist que amb data 26 d'octubre de 1990, va ser registrat d'entrada en aquesta Conselleria, el Projecte de Modificació Puntual del Pla General d'Ordenació Urbana de la Vila Joiosa a la zona del Pati Fosc, a l?efecte del que estableix l'article 3.2 del Decret 137/1990, de 30 de juliol, del Consell de la Generalitat Valenciana, en relació amb l'article 49 de la Llei del Sòl.  
Vist que el projecte consta de tres apartats: a) Memòria, b) Antecedents i c) Plànols.  
Vist que la Comissió Informativa d'Urbanisme de l'Ajuntament de la Vila Joiosa, en sessió de 8 de febrer de 1990, va emetre un dictamen favorable sobre l?esmentat projecte.  
Vist que amb data 1 de març de 1990, el Ple de l'Ajuntament acordà aprovar inicialment el Projecte de Modificació, i sotmetre l?expedient a informació pública durant el termini d'un mes.  
Vist que amb data 24 de març de 1990, fou publicat en el diari Información i el 27 de març del mateix any en el Butlletí Oficial de la Província a l?efecte d'informació pública.  
Vist que durant el període d'informació pública no s'hi va presentar cap al·legació.  
Vist que amb data 5 de juliol de 1990, el Ple de l'Ajuntament aprovà provisionalment el Projecte de Modificació Puntual del Pla General d'Ordenació Urbana de la Vila Joiosa, en la zona del Pati Fosc.  
Vist que se sol·licità un informe preceptiu de la Comissió Territorial d'Urbanisme d'Alacant d'acord amb l'article 131 del Reglament de Planejament, que acordà emetre-hi un informe favorable en sessió de 26 de setembre de 1990.  
Atés que l?objecte del Projecte és la conversió en sistema de parcs i jardins urbans, de dos espais situats entre edificacions i que actualment s'utilitzen com a tals.  
Atés que, segons que estableix l'article 49 de la Llei del Sòl, les modificacions de qualsevol dels elements dels plans, projectes, programes, normes i ordenances s'atindran a les mateixes disposicions enunciades per a la seua aprovació.  
Atés que en aplicació de l'article citat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atés que l?Hble. Sr. Conseller d'Obres Públiques, Urbanisme i Transports és competent per a aprovar definitivament, d'acord amb l'article 3.2 del Decret 137/1990, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent. Resolc:  
Aprovar definitivament el Projecte de Modificació Puntual del Pla General d'Ordenació Urbana de la Vila Joiosa a la zona del Pati Fosc, promogut per l?esmentat Ajuntament.  
Contra aquesta resolució que és definitiva, es podrà interposar recurs de reposició davant aquest conseller, en el termini d'un mes, a comptar des de l'endemà de la seua publicació, previ al contenciós administratiu a interposar, si escau, davant de la Sala Contenciosa del Tribunal Superior de Justícia Valencià, en el termini de dos mesos des de la data de la publicació de la resolució del recurs de reposició, si fora expressa, o en el d'un any des de la data de la interposició de qualsevol altre recurs que s'estime adient.  
València, 12 de novembre de 1990. - El Conseller d'Obres Públiques, Urbanisme i Transports: Eugenio L. Burriel de Orueta.